Årsmelding for Inderøy sokneråd 2020

Soknerådet har hatt følgende sammensetning.

**Sidsel Trønsdal** -leder, medlem i Inderøy kirkelige fellesråd

**Birgit Sund Henriksen** -nestleder, medlem i Inderøy kirkelige fellesråd, misjonskontakt, medlem i gudstjenesteutvalget.

**Siri Sagvold Værdal** – kasserer, ansvar for klokker- og kirkevertturnus.

**Brit Kjelvik** -sekretær, medlem i Blomsterfond

**Mona Melhus** – medlem i trosopplæringsutvalget, ansvar for fasteaksjonen, medlem i konfirmantutvalget

**Sveinung Gravås** -medlem i styret for Kjerkbladet, varamedlem i Inderøy kirkelige fellesråd.

**Jorid Fossum** -leder av styret for «Stiftelsen Inderøy kirkestue», medlem i styret for besøkstjenesten.

**Jostein Berg** (1års permisjon fra vervet) -medlem av kirkemusikalsk utvalg, varamedlem i Inderøy kirkelige fellesråd.

**Ottar Strand** -sokneprest

Varamedlemmer:

**Hanne Volan** (fast medlem 2020) -ansvar for fasteaksjonen.

**Ottar Melhus** -medlem i styret for «Stiftelsen Inderøy kirkestue»

**Julla Marie Lønvik** -leder i styret for Blomsterfondet, studie og bibelkontakt.

**Øyvind Brakstad**

**Arve Østbø** – medlem i styret for «Stiftelsen Inderøy Kirkestue», (fritatt for andre verv)

**Kirkelige handlinger ved Sakshaug kirke.**

Det ble gjennomført 41 gudstjenester med til sammen 2505 deltakere. 24 av disse var dåpsgudstjenester med 37 døpte. 38 ungdommer ble konfirmert. Det var 12 vielser og 2 forbønnshandlinger for borgerlig inngåtte ekteskap. Videre var det 25 gravferder i 2020.

**Aktiviteter i soknet**

Soknerådet har vært samla til 7 møter i Kjerkstu / Lillesalen pluss ett Skype-møte i mars. Det ble behandlet 63 saker. Årsmøtet for 2019 ble utsatt til 4.oktober 2020 på grunn av Covid- 19. Årets årsmøte blir utsatt til 10. oktober.

Først på året ble 5 gudstjenester gjennomført som planlagt, men på grunn av pandemien og nedstengingen av hele Norge i mars, ble aktiviteten en god del redusert. Fastsettelse av datoer ble vanskeliggjort da det stadig ble forandring av påbudene. Ansatte måtte ofte finne nødløsninger. 2 gudstjenester i påska pluss

17. mai-gudstjenesten ble overført digitalt. Egne dåpsgudstjenester ble arrangert

og for julefeiringa ble det laget eget opplegg i samarbeid med Sandvollan og Røra soknerådråd. Konfirmasjonen ble utsatt fra våren til høsten. Alle konfirmantene i Inderøy ble konfirmert i Sakshaug kirke da det der var tillatt med 200 personer i kirka, aktuelle datoer. Kjerkmarsj ble ikke arrangert dette året. 25 gull- konfirmanter møtte til gudstjeneste 20. september med påfølgende jubileumsfest i Kjekstu.

**Kirkegårdsdugnad** Da restriksjoner på grunn av pandemien gjorde det vanskelig å samle en stor mengde mennesker samtidig, ble dugnaden gjennomført fra mandag 27. til 30.april. Alle hadde med eget utstyr. Konteiner til avfallet var tilgjengelig alle dager. Dette fungerte bra.

**Sakshaug kirke 150 år i 2021. Jubileum.** Opptakt til markering/feiring ble gjort i august ved snarest å oppnevne en jubileumskomité. Tidligere tanker om oppgradering av våpenhuset kom også fram i denne sammenhengen.

**Inderøy kirkestue** Stiftelsen Kjerkstu fylte 30 år i 2020. Både jubileum og Kjerkstubasar ble ikke mulig å gjennomføre på grunn av Covid 19.

**Blomsterfondet.** Soknerådet godkjente bruk av blomsterfondets penger til skiferheller under benker i sørvegg av kirka.

Utvalgene under Soknerådet har sine egne årsmeldinger/ rapporter til orientering på årsmøtet. Disse blir lagt ved årsmeldinga.

**Takk**  Spesiell takk til Julianne Lyngstad og Oddbjørg Bakstad, som helt fra oppstarten til dåpsklutene i 1999, har gjort og gjør et uvurderlig arbeid. Klara Ness vil vi også takke for arbeidet hun gjør med sølvpuss og vasking av duker i kirkene.

Videre takker vi absolutt alle, små og store, for innsatsen som blir lagt ned gjennom året for vårt kirkelige fellesskap.

Takk også for offerpenger/ kollekt pålydende 54 608 kr og andre innsamlinger av menigheten: 12 505 kr.

Sakshaug 19. august 2021

Inderøy Sokneråd